หนูเป็นก้อนเนื้อแข็งๆที่บริเวณข้างสันจมูกติดกับตาข้างขวาคะ เวลากดแรงๆ รู้สึกเจ็บจี๊ดๆคะ เป็นมาตั้งแต่อายุ8ปี จนตอนนี้ อายุ 21 ปีคะ รู้สึกว่าก้อนเนื้อ โตขึ้นเรื่อยๆคะ อยากรู้ว่าถ้าปล่อยไว้แบบนี้จะมีโอกาสตาบอดไหมค่ะ ถ้าผ่าออกเป็นอันตรายต่อดวงตาไหมค่ะเพราะก้อนเนื้ออยู่ข้างกับดวงตาเลยค่ะ หรือมียารักษาบ้างไหมค่ะ
สวัสดีค่ะ ก้อนเนื้อแข็งๆที่ผิวหนังอาจเกิดจาก-ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด หากพบหลายก้อนอาจเกี่ยวกับ เนื้องอกของเซลล์หุ้มเส้นประสาท ก้อนเนื้องอกของกล้ามเนื้อเรียบ-ก้อนจากโรคทางผิวหนัง เช่นรูขุมขนอักเสบ ฝีหนอง แต่มักไม่เป็นเรื้อรังมาหลายปี-ก้อนของเส้นเลือดที่ผิดปกติการดูแลตัวเองเบื้องต้น ไม่ไปแกะหรือคลำก้อนบ่อยๆ ยังไม่ควรเอายาอะไรไปทาเองเพราะยังไม่ทราบการวินิจฉัยหากเป็นมาเรื้อรังตั้งแต่เด็ก ก้อนไม่ยุบไป ควรไปพบแพทย์เพื่อตรวจดูลักษณะก้อนเพิ่มเติม หากแพทย์ไม่แน่ใจการวินิจฉัยจากการตรวจร่างกาย และลักษณะก้อนดูไม่ค่อยดี เช่นขอบไม่ชัด กดเจ็บ โตเร็ว อาจจะต้องตัดชิ้นเนื้อไปตรวจดูว่าเป็นก้อนจากสาเหตุใด การผ่าตัดออกจะทำได้หรือไม่นั้น แพทย์ที่รักษาจะพิจารณาตอนตรวจร่างกายอีกครั้งค่ะ ส่วนใหญ่ก้อนที่ผิวหนังถ้าไม่ได้เกิดจากการติดเชื้อ จะไม่มีข้อบ่งชี้ในการใช้ยาค่ะ